જ્ઞાન મેળવવાની ક્રિયા બને તેટલી પ્રેક્ટિકલ હોવી જોઈએ. બાળક ખેતી કે પાક વિશે ત્રણ કલાક વાંચે એના કરતાં ખેતરની એક મુલાકાત વધુ ફળદાયી થાય. આમ તો બન્નેનો સમન્વય થવો જોઈએ. શીખવું એ સંઘરવા માટે નથી. શીખવું એ એક અનુભવ છે, એનાથી દૃષ્ટિ ખૂલે અને વધુ નવું શીખવાની રીત આવડે એ પૂરતું છે. બધા રાજ્યોના બધા પાક આવડે એનાથી શો ફરક પડે? પણ ખેતીના પાયાના તત્વો બાળક જુએ, એ પૂરતું છે. વળી એક જ ખેતરની મુલાકાત સાથે આટઆટલું શીખવી શકાય.